|  |  |
| --- | --- |
| Til alle høringsparter |  |
| Høring af udkast til bekendtgørelse om visse krav til emballager |  |

Hermed fremsendes i høring udkast til bekendtgørelse om visse krav til emballager (emballagebekendtgørelsen).

Udkastet er sendt til høringsparterne på vedlagte liste.

Eventuelle bemærkninger til udkastet skal være Miljø- og Fødevareministeriet i hænde **senest den 23. marts 2020 kl. 12**. Høringssvar bedes fremsendt elektronisk til mfvm@mfvm.dk med cc. til mijfa@mfvm.dk. I emnefeltet angives "Høring over emballagebekendtgørelsen, j. nr. 2019-7209".

De modtagne høringssvar vil blive offentliggjort på Høringsportalen. Ved afgivelse af høringssvar samtykkes til offentliggørelse af høringssvar, herunder afsenders navn og mailadresse.

# Det overordnede formål med bekendtgørelsen

Bekendtgørelsen fastsætter en minimumspris på 4 kr. for bæreposer som udleveres på salgssteder for varer eller produkter (§ 12). Bekendtgørelsen skal ses i sammenhæng med vedtagelsen af lovforslaget om forbud mod gratis udlevering af alle bæreposer med hank, samt bæreposer af plastik med og uden hank.

Udover at fastsætte minimumsprisen er der også foretaget ændringer i flere af bekendtgørelsens definitioner, så disse er i overensstemmelse med det reviderede emballagedirektiv fra 2018. Dette er bl.a. definitionerne på ”bortskaffelse”, ”genbrug” m.fl.

Bekendtgørelsen forventes at træde i kraft d. 1. juli 2020. Krav om opkrævning af minimumsprisen træder i kraft d. 1. januar 2021, samtidig med lovens forbud mod gratis udlevering.

Eventuelle spørgsmål kan rettes til Micha Jerfort Fasberg, tlf. 29 21 54 72.

Med venlig hilsen

Micha Jerfort Fasberg

+45 29 21 54 72

mijfa@mfvm.dk